เรื่องร้องเรียน: ถนนตรงแยกอุโมงค์รัชดา-ท่าพระ ลาดยางมะตอยเพื่อเปิดให้รถวิ่งแล้วแต่ลาดยางไม่เต็ม ก่อให้เกิดความเดือดร้อนเนื่องจากเป็นอันตรายต่อรถยนต์และมอเตอร์ไซค์ที่สัญจรไปมา
การดำเนินการของเจ้าหน้าที่: 📣สำนักการโยธา กทม. ขอขอบคุณสำหรับการแจ้งข้อมูลค่ะ สำนักการโยธาขอแจ้งให้ทราบว่า โครงการก่อสร้างทางลอดรัชดา-ราชพฤกษ์ยังดำเนินการก่อสร้างไม่แล้วเสร็จ 100% จะต้องมีการแก้ไขงานในส่วนที่ยังไม่เรียบร้อย สำนักการโยธาได้มีหนังสือแจ้งเร่งรัดงานให้ผู้รับจ้างดำเนินการให้แล้วเสร็จโดยเร็วที่สุดแล้วค่ะ 👷🏻♀สำนักการโยธา กทม. ขอบพระคุณอีกครั้งสำหรับการแจ้งปัญหาให้เราทราบค่ะ🙏
ความเห็นของผู้แจ้ง: การอัพเดทในส่วนความคืบหน้าช้ามากๆ เกือบ 2 เดือนถึงจะได้รับคำตอบ และคำตอบที่ได้คือยังไม่ได้แก้ไขในส่วนของปัญหา ซึ่งผิวจราจรมีผลต่อความปลอดภัยทั้งต่อยานพาหนะ และผู้ใช้ถนน ซึ่งถือเป็นอันตรายและมีความสำคัญ การที่งานโครงการยังไม่แล้วเสร็จเป็นส่วนหนึ่งแต่การคืนผิวจราจรให้มีการใช้ทางแล้วควรมีความปลอดภัย ซึ่งความปลอดภัยไม่สามารถอนุโลมได้นะครับ เป็นไปได้ควรควบคุมให้ผู้รับจ้างมาจัดการในส่วนของความเสี่ยงที่แจ้งไปนี้ใ้หเรียบร้อยจะดีกว่า ถ้าลงพื้นที่ดูหน้างานจะทราบว่าแค่นิดเดียวเท่านั้นครับ
พื้นที่: แขวงดาวคะนอง เขตธนบุรี กรุงเทพมหานคร